Светлосна година (роман)

Светлосна година — роман за млади на македонската писателка Оливера Николова, првобитно издаден во 1998 година.  

 Содржина 
Внимание: Овој дел од статијата обелоденува содржина на книгата.

Напишана во прво лице, со јас раскажувачот Арна, Македонка во Виена, Австрија, авторката го следи животниот пат на Арна и Вили, нивната љубовна приказна, инспирирана од вистинска случка. Авторката ја пишува имајќи ги пред себе двете писма: писмото на Арна Савеска кое го чувал Вили и писмото на Вили Холер кое го чувала Арна. Во обраќањето на авторката на почетокот до читателите, таа пишува дека тие немаат повеќе потреба да се допишуваат, бидејќи се сакаат отворено, како што треба да се сакаат двајца млади луѓе. Книгата авторката ја посветува на Л. Насловот „Светлосна година“ пак е објаснет со  дефиницијата од физиката- растојанието кое го поминува светлината за време на една година, а што е симбол на оддалеченоста на двата света, Австрија и животот на печалбарите-дојденци од Македонија.  
Книгата е напишана со лесен и ненаметлив стил, едноставен за следење на дејството/дејствата, близок до младите од сите времиња. Напишан во 1998, романот  е современо и интересно четиво, и може да го задржи вниманието на младиот читател. Оливера Николова, Светлосна година, Скопје, Арс Ламина публикации, Либи, 2021 . 
 Поглавја 

Романот започнува со поглавјето „Арна“ во кое се запознаваме со главната хероина, Арна, која во јас форма раскажува за „мачното снаоѓање на нашите луѓе во друга средина, проследено со потценување на сопствените вредности и чувството за неприпадност. Осознавањето токму на спротивното: дека различноста е преценета во однос на истоста на сите човечки битија е вистинската порака на „Светлосна година“. Љубовта и разбирањето на Другиот се решение на нашето време и на состојбите во кои не фрла животот“- пишува Оливера Ќорвезировска претставувајќи го новото издание на романот на Арс Ламина.Оливера Николова, Светлосна година, Скопје, Арс Ламина публикации, Либи, 2021  стр. 7-62. 

Второто поглавје е „Трајче без чичко“ лик кој ги доосветлува првичните случувањата меѓу Арна и Вили, но и ја контрастира срамежливата и несигурна Арна со гордоста на Трајче за своето потекло.Оливера Николова, Светлосна година, Скопје, Арс Ламина публикации, Либи, 2021  стр. 63-103.

Третото поглавје е насловено „Симон“, кој е третиот лик на печалбар, кој авторката го внесува за да фрли отсјај на соништата на младите од втората генерација печалбари, кои сакаат да се вклопат во општеството во новата земја.Оливера Николова, Светлосна година, Скопје, Арс Ламина публикации, Либи, 2021  стр. 104-142.

„Вера“ е четвртото поглавје на книгата, лик на девојка која доаѓа да ја освои Австрија со својот талент за уметничко лизгање, а чиј татко врши истражувања на македонските иселеници во австрискиот архив.Оливера Николова, Светлосна година, Скопје, Арс Ламина публикации, Либи, 2021  стр. 143-180.

Петтото поглавје е „Вили“, дел во кој се дознава потеклото на Вили и мотивот за неговите постапки.Оливера Николова, Светлосна година, Скопје, Арс Ламина публикации, Либи, 2021  стр. 181-198.

Светлосна година претставува извонредно дело на македонската авторка Оливера Николова, и е топла приказна на љубовта и себепронаоѓањето.

Изданија
 Во 2021 година, романот е објавен од издавачката куќа „Арс Ламина“, публикации Либи во едицијата: Читанки. Книгата е со димензии од 20 сантиметри и има 204 страници. Книгата е каталогизирана во НУБ „Св. Климент Охридски, Скопје со ISBN број 978-608-267-221-2. Изданието на Арс Ламина е препорачано од Здружението за дислексија Ајнштајн и Филозофскиот факултет- Скопје, поради лесната читливост на фонтот и проредот на текстот. Изданието содржи и речник на помалку познати зборови и био-библиографска белешка за авторката. Оливера Николова, Светлосна година, Скопје, Арс ламина, 2021 
 Наводи 

 Поврзано
 Оливера Николова

Категорија:Македонски романи
Категорија:Романи кои се одвиваат во Австрија
Категорија:Дела на Оливера Николова
Категорија:Книги од 1998 година
Категорија:Појавено во 1998 година во Македонија